Ingeri Evangeelne Luterlik Kirik

**Ingeri Evangeelne Luterlik Kirik** (lühemalt **Ingeri Kirik**; vene keeles *Евангелическо-лютеранская церковь Ингрии*, soome keeles *Inkerin evankelis-luterilainen kirkko*) on Venemaal ajaloolisel Ingerimaal tegutsev luterlik kirik.

Aastast 1993 on Ingeri Kirik iseseisev usuorganisatsioon oma piiskopiga, kellele allub umbes 60 kogudust üle kogu Venemaa. Ingeri kirik jaguneb organisatsiooniliselt 8-ks praostkonnaks: Edelapraostkond, Karjala praostkond, Lääne-Ingeri praostkond, Moskva praostkond, Peterburi praostkond, Põhjapraostkond, Siberi praostkond, Uurali praostkond.

Ingeri Kiriku piiskop on aastast 2020 Ivan Laptev (s 1979), eelmine pikaaegne piiskop aastatel 1996–2020 oli Aarre Kuukauppi (s 1953) ja toomkirikuks Peterburi Püha Maria kirik. 

Ingerimaale on ehitatud ka uusi kirikuid ning vanu on taas avatud. Ingeri Kiriku ametlikud keeled on vene ja soome keel.
## Ajalugu
### Rootsi kuningriigis
Rootsi kuningriigi põhiterritooriumi Soomemaa Viiburi piiskopkonna aladelt tegutses luteriusu leviku soodustamisega Viiburi piiskop. Rootsi riik asutas ka Rootsi riigikiriku, luteriusu kogudusi ja kirikuid Ingeris (vt Ingerimaa kihelkonnad). Ingeri Kiriku ajalugu algab aastal 1611, kui Ingerimaal Lempaalas, Rootsi Ingeri asutati esimene luterlik kogudus. Kuningas Gustav II Adolf otsustas 1623. aasta kevadel kuningliku määrusega, et Ingerimaa jagatakse kihelkondadeks ehk kogudusteks, kuhu ehitatakse kirikuid ja pastoraadid ning määratakse nende teenistustele luterlikud preestrid. Luterlikud kihelkonnad moodustati kihelkondadeks jagamise alusel, kuid selliselt, et liiga suureks osutunud kihelkonnad jagati kaheks. 1630. aastal oli kogu Ingerimaal vaid 8 luterlikku kirikut ja 6 luterlikku preestrit (Koporje ja Nöteborgi läänis), vene ortodoksikirikuid oli 48 ja neis kokku 17 preestrit.

Rootsi riigikiriku superintendent Hermann Samsoni eestvõttel loodi Liivimaa kindralkubermangus 1636. aastal kuus praostkonda: Eesti aladel Narva praostkond, Pärnu praostkond ja Tartu praostkond ning kolm praostkonda Põhja-Läti aladel. Narva praostkonda kuulusid Virumaa ja Ingerimaa kubermangu Narva, Ivangorodi lään, Jama lään, Koporje lään, Nöteborgi lään. Moodustati Narva ja Ingerimaa piiskopkond (rootsi k. *Ingermanlands stift*) keskusega Narvas ja Rootsi Ingerimaa kubermangu kirikuelu keskus oli Narva, kus resideeris Narva, Ingeri ja Alutaguse alade Narva ja Ingerimaa superintendent Heinrich Stahl.

Ingerimaa kirikuorganisatsiooni kuulusid lisaks Narva linnakonsistooriumi Narva linnakogudustele ka Ingerimaa luteriusu kirikukihelkondade maa- ja linna(use)koguduste ja sõjaväepastoritega:

*Ivangorodi kogudus: 1621/24–1641 Johannes Ulvichius (ca 1600–1652) (fi: Johannes Ulvichius), Ivangorodi rootsi koguduse pastor ja 1627–1642 Ingerimaa praost; 1643–1673 Ericus Johannes Albogius, Ivangorodi rootsi koguduse pastor; 1679–1684 Justus Albogius, Ivangorodi rootsi koguduse pastor; 
*Ivangorodi kindluse rootsi garnisoni jutlustaja: –1650 Sigfrid; 1650, Bartholdus Henrici; 1657, Gabriel Gabrielis, jutlustaja ja ooberst Anders Muncki rügemendi jutlustaja

*Koporje läänis Koporjes: 1628 Samuel Martini Sarfve, jutlustaja; 1628, 1629 Martinus Hagen, Koporje saksa koguduse pastor; 1638–1648 Abraham Jordanus, Koporje pastor; 1672 Marcus, Koporje pastor; 1678–1695 Johan Schütz noorem, Koporje pastor;

*Jama läänis Jamas, kuni 1654. aastani. 1638–1641  Petrus Mommerus (surn. 1657), Jama kindluse soome-rootsi koguduse jutlustaja

*Nöteborgi läänis Nöteborgis (soome k. Pähkinälinna): 1618–1619 Thomas Erici, Nöteborgi lossijutlustaja ja kirikuhärra; 1619–1626  Henricus Martini Kemner, Nöteborgi lossijutlustaja ja kirikuhärra; 1628–1656  Simon Marcusson Krook (1595–1656), Nöteborgi lossijutlustaja ja kirikuhärra; 1657–1663 Isak Svenander  (surn. 1663), Nöteborgi kirikuhärra; 1663– Johan Melartopaeus  (1635–1679), Nöteborgi kirikuhärra; 1680– Arvid Forstadius  (surn. 1696), Nöteborgi kirikuhärra; 1696–1697 Josef Soudelius  (surn. 1697), Nöteborgi kirikuhärra; 1697– Erik Kristoffersson Bure (surn. 1716), Nöteborgi kirikuhärra; 1698–1702 Johan Steenstrand  (1660–1735), Nöteborgi kirikuhärra;

*Nyenis (soome k. Nevanlinna): rootsi-soome koguduses - 1632–1647 Henricus Martinssohn Fatebu(u)r (1588–1647),  Nyeni kirikuhärra;  1648–1652 Erlandus Jonæ Hiaerne (1596–1654) Nyeni  rootsi, soome ja saksa koguduse  kirikuhärra ning Nöteborgi piirkonna praost; 1655, Petrus Trottonius (circa 1619–1660); 1660–1664 Johannes Christierninus (1631–1688),  Nyeni kirikuõpetaja; 1664 Matthias Gottman (surn. 1666), Nyeni kirikuõpetaja; ~1666– Benjamin Krook (surn. 1675), Nyeni pastor; 1676–1683 Petter Carstenius  (1647–1712), Nyeni pastor ja praost (1678);  1683– Jacobus Jacobi Lang  (1648–1716);  1697– Erik Albogius (~1660–1701) Nyeni kirikuõpetaja ja 1699–1701 piirkonna praost; 1702 Zachris Lithovius  (1672–1743) Nyeni kirikuõpetaja ja 1702–1703 piirkonna praost jt).
*Nyeni saksa koguduses - 1653–1656 Daniel Brockhausen, saksa koguduse pastor (jutlustaja 1659–1661); 1656–1657 Michael Scholbach, saksa koguduse pastor; 1662 Heinrich Frisius (surn. ~1670),  saksa koguduse pastor;  1671–1683 Joachim(us)  Meincke,  saksa koguduse pastor; 1683 Johannes Schoppius,  saksa koguduse pastor; 1683/1684–1702 Joakim Wittstock (surn. 1709), Nyeni saksa koguduse pastor Nyeni Püha Vaimu kirikus ja praost (1697);

### Venemaa keisririigis
Põhjasõja järel liideti Ingeri alad Venemaa keisririigiga, Ingerimaa ja järgnevalt Peterburi kubermangu  Ingerimaa ja Schlüsselburgi piirkonna kogudused olid Liivimaa ja Eestimaa Asjade Justiitskolleegiumi haldusalas. 

1832. aastal võeti Venemaa keisri Uus evangeelse luteri kiriku seadus, millega kõik varasemad luterlikku kirikukorraldust reguleerinud seadused ja korraldused kuulutati kehtetuks ning millega Peterburis asutati Venemaa Evangeeliumi Luteriusu Kiriku Peakonsistoorium, millele allutati kõik Läänemere kubermangude, Soome ja Venemaa luterlikud konsistooriumid ja kogudused. Ingeri alade luteriusutunnistusega kirikukihelkonnad allutati Venemaa Evangeeliumi Luteriusu Kiriku VELK Peterburi konsistooriumiringkonnale: Põhja-Ingerimaa ehk Schlüsselburgi praostkonda, Ida-Ingerimaa praostkonda ja Lääne-Ingerimaa praostkonda.
### NSV Liidus
NSV Liidu poliitiliste repressioonide käigus, aastatel 1936 ja 1937, likvideeriti Ingerimaal soomekeelsed koolid, väljaanded, raadiosaated ja Ingeri luteriusu kirikud.

### Venemaal
1939–1940 aastate Talvesõja ja 1941–1944. aastate  Jätkusõja tulemusel NSV Liidule läinud Soome Karjala kannase ja Viiburi lääni alade tegutsevad luteriusu kogudused kuuluvad Ingeri Evangeelsesse Luterlikku Kirikusse.

## Galerii

File:Luteranskaya cerkov Svyatogo Petra.jpg|Kolppana Peetri kogudusekirik Gattšinas 
File:Ykki, the lutheranian church.JPG|Haapakangase uus kogudusekirik Jukinkyläs
File:Olonets luth.jpg|Olonetsi kirik
File:Lutheran church in Petrozavodsk.jpg|Petroskoi kirik
File:StGeorgChurch.JPG|Keltto Jüri kirik, Kolbinos
File:Peterhof 210139.jpg|Püha Jaani kirik, Lomonossovis
File:Melnikovo Lutheran Church 007 1527.jpg|Räisälä/Melnikovo kirik
File:Дружная Горка Лютеранская кирха 1.jpg|Orinansavotta/Družnaja Gorka palvemaja
File:2012-07-12 Гатчина. Церковь Святого Николая.jpg|Gattšina Püha Nikolai kirik
File:Кирха святого Иоанна в Губаницах 2019.jpg|Gubanitsõ kirik
File:Лютеранская кирха. Общий вид 2.jpg|Kanneljärvi/Pobeda kirik
File:Ямбург 0021.jpg|Kingissepa luteri kirik
File:Keltto2023.jpg|Keltto/Kolbino kirik
File:Vyborg 06-2012 various listed 07.jpg|Viiburi Peeter-Pauli kirik
File:Новосарат-кир.jpg|Novosaratovka kirik
File:Петрово Кирха.JPG|Skuoritsa/Petrovo kirik
File:Koivisto church.jpg|Koivisto/Primorski kirik
File:Priozersk LutheranChurch 007 1844.jpg|Käkisalmi/Priozerski kirik
File:Toksovankirkko.jpg|Toksovo kirik
File:Vuoksela044.jpg|Vuoksela kirik
File:Кирха Вуоксенранта со стороны лютеранского кладбища.jpg|Vuoksenranta kirik



## Viited

## Kirjandus
*Matthias Akiander. Bidrag till kännedom om Evangelisk-lutherska församlingarne i Ingermanlands stift, Helsingfors, J. C. Frenckell & Son, 1865 https://runeberg.org/aminkeri/, s. 71 ''Under svenska regeringen''., s. 99 ''Under ryska regeringen''.

## Välislingid

*Ingeri Kiriku koduleht (vene keeles)
*Ingeri Kiriku koduleht (soome keeles)
*Inkerin luterilaisten seurakuntien historia, Suomen Arkistojen Portti